**VIEŠOSIOS ĮSTAIGOS LAZDIJŲ SPORTO CENTRO 2016 METŲ VEIKLOS ATASKAITA**

1. **BENDROSIOS NUOSTATOS**

VšĮ LAZDIJŲ SPORTO CENTRAS

Dzūkų g. 4, LT-67125 Lazdijai, 190613858, tel./fax. (318) 51998,

el. p.: sportas@lazdijai.lt, [www.lazdijusc.lt](http://www.lazdijusc.lt)

**II. VŠĮ LAZDIJŲ SPORTO CENTRO VEIKLOS TIKSLAS, UŽDAVINIAI**

VšĮ Lazdijų sporto centro veiklos tikslas - skatinti vaikų ir suaugusiųjų saviraišką per sportą, ieškoti talentingų sportininkų, sporto mokslo bei medicinos specialistų parengtomis bei praktikoje patvirtintomis priemonėmis rengti sportininkus, galinčius deramai atstovauti rajono savivaldybei šalies čempionatuose ir pirmenybėse, bei tarptautiniuose sporto renginiuose.

Uždaviniai:

1. Padėti ugdyti ir lavinti asmenybę.

2. Puoselėti dvasines, psichines ir fizines žmogaus galias.

3. Diegti visą gyvenimą išliekantį pomėgį ir poreikį sportuoti.

4. Ieškoti talentingų sportininkų.

5. Rengti įvairių sporto šakų sportininkus centro, rajono, apskrities ir šalies rinktinėms.

6. Teikti mokymo įstaigoms, organizacijoms metodinę ir organizacinę paramą kūno kultūros ir sporto klausimais.

7. Organizuoti ir vykdyti sporto varžybas rajono savivaldybės gyventojams.

8. Auklėti ir skatinti vaikus bei jaunimą būti gerais, dorais ir sąžiningais savo šalies piliečiais ir patriotais.

1. **2013-2016 M. VŠĮ LAZDIJŲ SPORTO CENTRO STRATEGINIO PLANO IR**

**2016 M. VEIKLOS PLANO TIKSLAI, UŽDAVINIAI IR JŲ ĮGYVENDINIMO BŪDAI**

**2013-2016 m. VšĮ Lazdijų sporto centro strateginio plano tikslai:**

**1 tikslas. Sudaryti sąlygas visiems norintiems sportuoti, ugdyti talentingus sportininkus deramai atstovauti rajoną ir Lietuvą įvairaus rango varžybose.**

Šis strateginis tikslas yra tęstinis ir ilgalaikis. Siekiant strateginio tikslo įgyvendinimo, buvo sudarytos sąlygos visiems norintiems sportuoti ir siekti sportinių rezultatų rengiant įvairias kūno kultūros ir sporto priemones Lazdijų rajono savivaldybės gyventojams.

**2 tikslas. Plėtoti kūno kultūrą ir sportą, sudaryti palankią aplinką įvairaus amžiaus gyventojų laisvalaikio užimtumui, fiziniam aktyvumui ir sveikatos stiprinimui. Siekti efektyvios veiklos kūno kultūros ir sporto srityje.**

Šis strateginis tikslas yra tęstinis ir ilgalaikis. Įgyvendinant tikslą buvo siekiama kuo daugiau gyventojų įtraukti į savarankiškas ir organizuotas sporto pratybas, sportinius renginius, varžybas.

2013-2016 m. Lazdijų sporto centro strateginio plano tikslams ir uždaviniams įgyvendinti buvo parengtas 2016 m. VšĮ Lazdijų sporto centro veiklos planas.

**2016 m. VšĮ Lazdijų sporto centro veiklos plano tikslai ir uždaviniai:**

**1 tikslas. Sportinio meisriškumo ugdymas:**

1.1. Metodinės veiklos tobulinimas.

1.2. Aukštų sportinių rezultatų siekimas.

Šiam tikslui įgyvendinti 12 trenerių 32 dieną dalyvavo kvalifikacijos kėlimo seminaruose. Bendradarbiaujant su Lietuvos sporto universitetu organizavome seminarą „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“.

VšĮ Lazdijų sporto centras nuolat palaiko ryšius su kitų rajonų ir miestų sporto organizacijomis, Lietuvos mokinių neformaliojo švietimo centru, Lietuvos kūno kultūros ir sporto departamentu, Lazdijų rajono savivaldybės bendrojo ugdymo mokyklomis ir Lazdijų rajono savivaldybės įstaigomis.

Aukštų sportinių rezultatų siekimas buvo įgyvendinamas vykdant sporto šakų mokymo programas, dalyvaujant Lietuvos sporto šakų federacijų, asociacijų bei lygų organizuojamose įvairiose tarptautinėse, respublikinėse varžybose, čempionatuose bei pirmenybėse, o taip pat įvairiuose draugiškuose turnyruose ir kituose sporto renginiuose.

Šiam uždaviniui įgyvendinti sudarytos sąlygos vaikams ir jaunimui kultivuoti pasirinktą sporto šaką. Vykdomas sporto auklėjamasis darbas, sportinio meistriškumo tobulinimas. Siekiant sportinio meistriškumo, sudarytos sąlygos dalyvauti respublikinėse ir tarptautinėse varžybose. Apdovanoti 2016 m. geriausių sportinių rezultatų pasiekę moksleiviai.

2016 m. VšĮ Lazdijų sporto centro užsiėmimus lankė 476 sportuojantieji. Iš jų: 451 bendrojo ugdymo mokyklų moksleiviai ir 25 suaugusieji. Veikė 8 sporto šakų 33 mokomosios grupės. Iš jų: 32 grupės moksleivių ir 1 grupė suaugusiųjų. Lazdijuose veikė aerobinės gimnastikos, krepšinio, tinklinio, kūno rengybos, žirginio sporto skyriai, Seirijuose – tinklinio, Veisiejuose - stalo teniso, futbolo, jėgos trikovės.

2015 m. VšĮ Lazdijų sporto centro užsiėmimus lankė 504 sportuojantieji. Iš jų: 484 bendrojo ugdymo mokyklų moksleiviai ir 20 suaugusiųjų. Veikė 8 sporto šakų 35 mokomosios grupės. Iš jų: 34 grupės moksleivių ir 1 grupė suaugusiųjų.

Puikių sportinių rezultatų 2016 m. pasiekė aerobinės gimnastikos, jėgos trikovės ir žirginio sporto atstovai Lietuvos pirmenybėse, čempionatuose ir tarptautinėse varžybose iškovoję prizines vietas.

Aerobinės gimnastikos sportininkas Nojus Jarmala (trenerė Gintarė Sabaliauskienė) su Lietuvos rinktine dalyvavo Pietų Korėjoje vykusiame Pasaulio aerobinės gimnastikos čempionate ir jaunių grupėje užėmė 14 vietą. Slovakijoje vykusiose Tarptautinėse aerobinės gimnastikos varžybose „Slovak Aerobik Open – 2016“ iškovojo I vietą. XI Tarptautinėse aerobinės gimnastikos varžybose „Visaginas Open - 2016“ jaunių grupėje, vieneto rungtyje iškovojo I vieta. Baltijos miestų sąjungos atvirose varžybose „Klaipėda Open - 2016“ jaunių grupėje, vieneto rungtyje iškovojo III vieta.

Jėgos trikovės skyriaus moksleivis Ignas Karaliūnas (treneris Artūras Mačionis) dalyvavo Pasaulio jaunių jėgos trikovės čempionate Lenkijoje ir užėmė 8 vietą vietą.

Žirginio sporto atstovė Sofija Salatkaitė (treneris Gediminas Juknis) dalyvavo Airijoje vykusiame Europos vaikų žirginio sporto konkūrų čempionate ir greituminiame konkūre užėmė 74 vietą (iš 97 dalyvių). Poznanėje (Lenkija) vykusiose Tarptautinėse žirginio sporto konkūrų varžybose “Cavaliada -Poznan” mažojo rato greituminiame konkūre užėmė 34 vieta (iš 88 dalyvių), mažojo rato dviejų fazių konkūre - 36 vieta (iš 75 dalyvių). Varšuvoje (Lenkija) vykusiose Tarptautinėse žirginio sporto konkūrų varžybose užėmė 29 vieta (iš 81 dalyvių), 37 vieta (iš 72 dalyvių) ir 18 vieta (iš 67 dalyvių).

 Sporto užsiėmimų, renginių organizavimas ir vykdymas sprendžia opią vaikų ir paauglių užimtumo ir prevencijos problemą, ugdo ir lavina jauną asmenybę, diegia poreikį sistemingai sportuoti ir rūpintis savo sveikata.

#####

**2 tikslas. Bendradarbiavimas su kaimyninėmis valstybėmis:**

 2.1. Ieškoti partnerių tarptautiniam bendradarbiavimui.

Bendradarbiaujant su ankstesniais partneriais iš Lenkijos Respublikos (Bialystoko, Seinų ir Punsko miestais) krepšinio, futbolo ir stalo teniso komandos turėjo galimybę dalyvauti bendruose tarptautiniuose sporto turnyruose. Vaikinų krepšinio komanda dalyvavo tarptautiniame turnyre Slovakijoje. Paplūdimio tinklinio komandos dalyvavo Baltarusijoje, Gardino apskrityje vykusiose tinklinio varžybose „Augustovo kanalas – 2016“. Punsko krepšinio komanda dalyvavo 2016 – 2017 m. Lazdijų rajono krepšinio pirmenybėse.

**3 tikslas. Skatinti rajono gyventojų fizinį aktyvumą.**

3.1. Didinti gyventojų susidomėjimą kūno kultūra ir sportu.

Šiam tikslui įgyvendinti vykdėme įvairių sporto šakų rajonines ir respublikines varžybas

moksleiviams ir suaugusiems.

Bendrojo ugdymo mokyklų moksleiviams vykdėme Lazdijų rajono moksleivių sporto žaidynių varžybas: lengvosios atletikos kroso, keturkovės, šaškių, „Drąsūs, stiprūs, vikrūs” 3-4 klasių ir 5-6 klasių, futbolo, salės futbolo, krepšinio, kvadrato 3-4 klasių ir 5-6 klasių, stalo teniso, smiginio varžybas. Moksleiviams organizavome Lietuvos kūno kultūros ženklo normatyvų laikymą.

Lazdijų rajono savivaldybės gyventojams buvo organizuojamos Lazdijų rajono krepšinio pirmenybės, salės futbolo pirmenybės, futbolo pirmenybės, stalo teniso pirmenybės, šachmatų pirmenybės, tinklinio pirmenybės, paplūdimio tinklinio pirmenybės, bėgimas „Mes bėgam...Ar bėgi tu?“.

Daugiausia dėmesio sulaukė Lazdijų rajono savivaldybės sporto renginys - Lazdijų rajono krepšinio pirmenybės, kurios vyko 5 mėnesius kiekvieną penktadienį ir pritraukdavo pilnas tribūnas žiūrovų.

 Taip pat vykdėme Lazdijų rajono savivaldybės seniūnijų sporto žaidynes, kuriose seniūnijų sportininkai galėjo išbandyti jėgas krepšinio, tinklinio, stalo teniso, šaškių, šachmatų, futbolo, smiginio varžybose. Seniūnijų komandos, atskirose sporto šakose iškovojusios pirmąsias vietas, dalyvavo 2016 m. IX Lietuvos seniūnijų sporto žaidynėse, kuriose bendroje užskaitoje iškovota 19 vieta iš 37 dalyvavusių rajonų. Rajoninėse suaugusiųjų varžybose dalyvavo 1968 dalyviai, respublikinėse – 1311 dalyviai. Rajoninėse moksleivių varžybose dalyvavo 1133 dalyviai, respublikinėse – 2268 dalyviai.

2016 m. vykdėme neformaliojo vaikų švietimo programas „Judėk muzikos ritmu“, „Stipruoliai“ ir „Delfinai“. Programose nuo 2016 m. vasario 1 d. iki birželio 31 d. dalyvavo 76 moksleiviai, nuo 2016 m. rugsėjo 1 d. iki gruodžio 31 d. - 56 moksleiviai.

Bendradarbiaudami su vietine žiniasklaida, teikėme informaciją spaudoje ir internetinėje svetainėje. Geriausioms komandoms sudarėme sąlygas dalyvauti respublikinėse varžybose. Apdovanoti 2016 m. geriausių sportinių rezultatų pasiekę suaugusieji.

Sporto renginių organizavimas ir vykdymas sprendžia vaikų ir suaugusiųjų užimtumo ir prevencijos problemą. Sudaromos sąlygos turiningai praleisti laisvalaikį. Skatinamas gyventojų domėjimasis kūno kultūra ir sportu.

1. **VŠĮ LAZDIJŲ SPORTO CENTRO VEIKLOS KOKYBĖS ĮŠORINIS VERTINIMAS IR ĮSIVERTINIMAS, REZULTATAI**

2016 m. VšĮ Lazdijų sporto centre buvo atliktas finansinis auditas. Veiklos kokybės išorinis vertinimas nebuvo atliekamas.

###### V. GRUPIŲ IR SPORTUOJANČIŲJŲ SKAIČIUS

|  |  |  |
| --- | --- | --- |
| Metai | Grupių skaičius | Sportuojančiųjų skaičius |
| 2015 m. | 35 | 504 |
| 2016 m. | 33 | 476 |

##### VI. SPORTO ŠAKŲ, GRUPIŲ IR SPOTRUOJANČIŲJŲ SKAIČIUS

|  |  |
| --- | --- |
| Eil.Nr. | Grupių skaičius/sportuojančių skaičius |
| Sporto šaka | Pradinio rengimo | Meistriš-kumo ugdymo | Meistriš-kumotobulini-mo | Bendro fizinio rengimo | Viso: |
| 1. | Aerobinė gimnastika | 7/101 | 2/32 |  | 1/25 | 10/158 |
| 2. | Futbolas |  | 1/14 | 1/12 |  | 2/26 |
| 3. | Jėgos trikovė | 4/63 | 2/25 |  |  | 6/88 |
| 4. | Krepšinis | 1/18 | 2/32 | 2/30 |  | 5/80 |
| 5. | Kūno rengyba |  |  |  | 1/16 | 1/16 |
| 6. | Tinklinis | 1/18 | 3/38 |  | 1/14 | 5/70 |
| 7. | Stalo tenisas |  | 2/22 |  |  | 2/22 |
| 8. | Žirginis sportas |  | 2/16 |  |  | 2/16 |
|  | Viso: | 13/200 | 14/179 | 3/42 | 3/55 | 33/476 |

**VII. 2016 M. VŠĮ LAZDIJŲ SPORTO CENTRO RENGINIAI**

**Suaugusiųjų rajoninės varžybos:**

Lazdijų rajono krepšinio pirmenybės.

Lazdijų rajono salės futbolo pirmenybės.

Lazdijų rajono futbolo pirmenybės.

Lazdijų rajono stalo teniso pirmenybės.

Lazdijų rajono šachmatų pirmenybės.

Lazdijų rajono tinklinio pirmenybės.

Lazdijų rajono paplūdimio tinklinio pirmenybės.

Lazdijų rajono seniūnijų sporto žaidynės: krepšinis, tinklinis, stalo tenisas, šaškės, šachmatai, futbolas, smiginis.

**Suaugusiųjų respublikinės varžybos:**

Alytaus apskrities futbolo pirmenybės.

Lietuvos sporto draugijos “Žalgiris” žiemos, vasaros sporto žaidynės: šaškės, šachmatai, stalo tenisas, tinklinis, futbolas, smiginis.

LKSKA „Nemunas“ moterų tinklinio varžybos.

Lietuvos pietvakarių tinklinio asociacijos vyrų ir moterų pirmenybės: 4x4; 6x6.

Lietuvos jėgos trikovės čempionatas, taurių varžybos.

Lietuvos stalo teniso asociacijos vyrų III ir IV lygos pirmenybės.

Lietuvos seniūnijų sporto žaidynės.

Taurių varžybos ir turnyrai.

**Moksleivių rajoninės varžybos:**

Lazdijų rajono moksleivių varžybos: lengvosios atletikos krosas, keturkovė, šaškės, “Drąsūs, stiprūs, vikrūs” 3-4 ir 5-6 kl., futbolas, salės futbolas, krepšinis, kvadratas 3-4 ir 5-6 kl., stalo tenisas, smiginis.

Moksleivių krepšinio taurės varžybos.

Alytaus apskrities BLM klasių krepšinio varžybos.

Lietuvos kūno kultūros ženklo normatyvų laikymas.

**Moksleivių respublikinės varžybos:**

Lietuvos moksleivių jaunių, jaunučių, vaikų krepšinio čempionatai.

Lietuvos mokinių sporto žaidynės.

Lietuvos stalo teniso pirmenybės, čempionatai.

Lietuvos tinklinio vaikų, jaunučių, jaunių čempionatai.

Lietuvos žirginio sporto taurės, pirmenybės, čempionatai.

Lietuvos jėgos trikovės čempionatas, taurės varžybos.

Lietuvos aerobinės gimnastikos pirmenybės, čempionatai.

Lietuvos vaikų, jaunučių, jaunių futbolo ir mažojo futbolo pirmenybės.

2016 m. Lietuvos jaunučių sporto žaidynės.

VIII. VARŽYBŲ DALYVIŲ STATISTIKA

|  |  |  |
| --- | --- | --- |
| Varžybos  | 2015 m. | 2016 m. |
| Rajoninėse moksleivių varžybose | 1183 | 1133 |
| Respublikinėse moksleivių varžybose | 2399 | 2268 |
| Rajoninėse suaugusiųjų varžybose | 2021 | 1968 |
| Respublikinėse suaugusiųjų varžybose | 1361 | 1311 |
| Viso: | 6964 | 6680 |

**IX. 2016 M. SPORTINIAI PASIEKIMAI**

**Aerobinė gimnastika (trenerės Gintarė Sabaliauskienė, Saiva Bendaravičiūtė, Jolanta Stankevičienė)**

Pasaulio aerobinės gimnastikos jaunių čempionatas (Pietų Korėja):

 Nojus Jarmala jaunių gr. 14 vieta.

XI Tarptautinės aerobinės gimnastikos varžybos “Visaginas Open 2016”:

 Nojus Jarmala jaunių gr. I vieta.

Baltijos miestų sąjungos atviros aerobinės gimnastikos varžybos “Klaipėda Open 2016”:

Nojus Jarmala jaunių gr. III vieta.

Tarptautinės aerobinės gimnastikos varžybos „SLOVAK AEROBIK OPEN“ (Slovakija):

 Nojus Jarmala jaunių gr. I vieta.

Lietuvos respublikos aerobinės gimnastikos Taurės varžybos:

Nojus Jarmala jaunių gr. I vieta.

Lietuvos aerobinės gimnastikos jaunimo, jaunių, jaunučių ir vaikų pirmenybės:

 Nojus Jarmala jaunių gr. II vieta.

Lietuvos moksleivių aerobinės gimnastikos asmeninės jaunimo, jaunių, jaunučių, vaikų pirmenybės:

Nojus Jarmala jaunių gr. I vieta,

Miglė Abromavičiūtė jaunių gr. III vieta,

Simona Stančikaitė jaunimo gr. II vieta,

Trejetas: jaunimo gr. Dagna Krapavickaitė, Sonata Češkevičiūtė, Marija Muraškaitė I vieta, Penketas: jaunimo gr. Deimantė Ditkevičiūtė, Simona Stančikaitė, Marija Muraškaitė, Sonata Češkevičiūtė, Viktorija Žukauskaitė II vieta.

Lietuvos aerobinės gimnastikos varžybos Karaliaus Mindaugo Taurei laimėti:

Dagna Krapavickaitė jaunimo gr. II vieta,

Trejetas : jaunimo gr. Dagna Krapavickaitė, Marija Muraškaitė, Brigita Burbaitė,I vieta,

Penketas: jaunimo gr. Marija Muraškaitė, Dagna Krapavickaitė, Deimantė Ditkevičiūtė, Brigita Burbaitė, Simona Stančikaitė II vieta,

Brigita Burbaitė suaugusių gr. I vieta. Komandinė įskaita: I vieta.

Lietuvos aerobinės gimnastikos pereinamos lygos čempionatas:

Trejetas: vaikų gr. Gustė Pileckaitė, Roberta Šliaužytė, Austėja Nevulytė II vieta,

Dagna Krapavickaitė jaunimo gr. II vieta,

Trejetas : jaunimo gr. Dagna Krapavickaitė, Marija Muraškaitė, Brigita Burbaitė II vieta,

Penketas: jaunimo gr. Marija Muraškaitė, Dagna Krapavickaitė, Viktorija Žukauskaitė, Brigita Burbaitė, Simona Stančikaitė I vieta,

Brigita Burbaitė suaugusiųjų gr.. II vieta. Komandinė įskaita: I vieta.

Kauno rajono atviras aerobinės gimnastikos čempionatas Mero taurei laimėti:

 Nojus Jarmala jaunių gr. I vieta,

Trejetas: vaikų gr. Gustė Pileckaitė, Roberta Šliaužytė, Austėja Nevulytė II vieta,

Penketas: vaikų gr. Fausta Liaukevičiūtė, Austėja Nevulytė, Viltė Tulabaitė, Patricija Križenauskaitė, Gabija Nikintina II vieta,

Korneljus Ravinskas jaunučių gr. I vieta,

Dominykas Stankevičius jaunučių gr. I vieta,

Mišri: jaunučių gr. Fausta Liaukevičiūtė, Kornelijus Ravinskas I vieta,

Dagna Krapavickaitė jaunimo gr. I vieta,

Trejetas: jaunimo gr.. Dagna Krapavickaitė, Marija Muraškaitė, Nojus Jarmala I vieta.

Aerobinės gimnastikos varžybos „KTU OPEN 2016“:

Trejetas : jaunimo gr. Dagna Krapavickaitė, Marija Muraškaitė, Sonata Češkevičiūtė I vieta.

Penketas: jaunimo gr. Marija Muraškaitė, Viltė Krapavickaitė, Sonata Češkevičiūtė, Deimantė Ditkevičiūtė, Simona Stančikaitė II vieta,

Nojus Jarmala jaunių gr. I vieta.

Atviras Vilniaus miesto aerobinės gimnastikos čempionatas ir jaunimo, jaunių, jaunučių ir vaikų pirmenybės:

Trejetas : jaunučių gr. Ugnė Černiauskaitė, Martyna Marazaitė, Viktorija Šarkauskaitė III vieta,

Trejetas: jaunimo gr. Dagna Krapavickaitė, Sonata Češkevičiūtė, Marija Muraškaitė I vieta,

Penketas: jaunimo gr. Deimantė Ditkevičiūtė , Simona Stančikaitė, Marija Muraškaitė, Sonata Češkevičiūtė, Viktorija Žukauskaitė I vieta,

Viktorija Žukauskaitė suaugusiųjų gr. I vieta.

Aerobinės gimnastikos varžybos “Klaipėda 2016”:

Kornelijus Ravinskas jaunučių gr. I vieta,

Trejetas : jaunių gr. Goda Navickaitė, Monika Struckutė, Meda Štarolytė II vieta,

Simona Stančikaitė jaunimo gr. II vieta,

Trejetas: jaunimo gr. Dagna Krapavickaitė, Marija Muraškaitė, Sonata Češkevičiūtė I vieta,

Penketas: jaunimo gr. Brigita Burbaitė, Simona Stančikaitė, Marija Muraškaitė, Sonata Češkevičiūtė, Deimantė Ditkevičiūtė I vieta,

Brigita Burbaitė suaugusiųjų gr. I vieta.

**Futbolas (treneris Teisutis Targauskas)**

Alytaus apskrities suaugusiųjų futbolo pirmenybės 4 vieta.

**Jėgos trikovė (treneris Artūras Mačionis ir Povilas Andrulionis)**

Pasaulio jaunių jėgos trikovės čempionatas Szczyrk (Lenkija):

 Ignas Karaliūnas (74 kg) jaunių gr. 8 vieta .

Lietuvos trikovės čempionatas: jaunių gr.Sandra Kavaliauskaitė (+63 kg) III vieta,

Deividas Ūsas (53 kg) II vieta, Vidmantas Žibūda (59 kg) II vieta,

Nojus Kulakauskas (66 kg) II vieta, Ignas Karaliūnas (74 kg) II vieta, Titas Jakštas (93 kg) II vieta.

Komandinė II vieta.

Jaunimo gr.: Rimantė Valentaitė (63 kg) II vieta, Lukas Marcelis (105 kg) I vieta,

Klaudijus Malevskis (83 kg) I vieta.

Lietuvos jaunių jėgos trikovės čempionatas be spec.aprangos:

Sandra Kavaliauskaitė (+72 kg) I vieta, Deivydas Ūsas (59 kg) II vieta, Vidmantas Žibūda (66 kg) II vieta, Martynas Jezerskas (66 kg) III vieta, Ignas Karaliūnas (74 kg) I vieta.

# Krepšinis (treneris Ričardas Čepononis ir Darius Liaukevičius)

Jr. NBA Lietuva krepšinio čempionatas (2005-2006 m.g.) komanda 5-12 vieta.

Lietuvos jaunių vaikinų “B” (1998 m.g.) krepšinio čempionatas: I etape pogrupyje I vieta,

B divizione 9-12 vieta.

Lietuvos jaunučių U16 (2000 m.g.) krepšinio čempionatas: I etape pogrupyje III vieta,

B divizione 9-12 vieta.

Lietuvos vaikų U14 (2002 m.g.) berniukų krepšinio čempionatas I etapo pogrupyje 6 vieta,

B divizione 17-35 vieta.

Lazdijų rajono suaugusiųjų krepšinio pirmenybės III vieta.

Tarptautinis Vėlykinis berniukų (2001 m.g.) krepšinio turnyras: II vieta.

Lietuvos pietvakarių regiono vaikinų (2000-2002 m.g.) krepšinio pirmenybės: I vieta.

Tarptautinis berniukų (2000 m.g.) krepšinio turnyras, Cerklje (Slovakija): 6 vieta.

Tarptautinis vaikinų (2005 m.g.) krepšinio turnyras K. Savicko taurei laimėti, Punskas: 4 vieta.

# Stalo tenisas (trenerė Virginija Monkienė)

Lietuvos jaunių (2001 m.g.) stalo teniso rajonų grupės komandinės pirmenybės: 8 vieta.

**Tinklinis (treneris Martynas Lynikas ir Daiva Pacukonytė)**

Lietuvos mokinių olimpinio festivalio tinklinio varžybos:

merginos zoninėse III vieta, vaikinai zoninėse III vieta.

LPTA moterų lygos 6x6 pirmenybės: mergaitės II vieta.

Lietuvos jaunimo merginų (1997-1998 m.g.) tinklinio čempionatas 7 vieta.

Lietuvos moksleivių „Sportturas“ tinklinio taurės varžybos: mergaitės I vieta.

Lietuvos vaikų mini U-13 (2003 m.g.) tinklinio čempionatas: berniukai pogrupyje II vieta,

finale III vieta.

Lietuvos vaikų mini U-14 (2003 m.g.) tinklinio čempionatas: pogrupyje III vieta, finale 5 vieta.

Atviros Alytaus miesto moterų tinklinio pirmenybės: I vieta.

Tarptautinis paplūdimio tinklinio turnyras „Augustovo kanalas – 2016“,Baltarusija:

Martynas Lynikas ir Povilas Žukauskas II vieta.

Paplūdimio tinklinio turnyras „Pasienio fiesta - 2016“:

Viktorija Žukauskaitė ir Evelina Talandzevičiūtė I vieta.

Alytaus apskrities atviros jaunių U-18 paplūdimio tinklinio pirmenybės:

 Ugnė Zemeckaitė ir Evelina Stankevičiūtė II vieta.

LPTA moterų lygos 4x4 pirmenybės: mergaitės III vieta.

### Žirginis sportas (treneris Gediminas Juknis)

Pasaulio neakivaizdinės FEI vaikų žirginio sporto konkūrų varžybos (Lietuvos etapas):

Sofija Salatkaitė I vieta, Dovilė Jakubauskaitė III vieta.

Europos vaikų žirginio sporto konkūrų čempionatas , Millstrreet (Airija):

Sofija Salatkaitė greituminis maršrutas 74 vieta (iš 97), paguodos konkūre 41-44 vieta (iš 50). Lietuvos Taurės žirginio sporto konkūrų varžybos:

Sofija Salatkaitė jaunių gr. 6 vieta, Agnė Žaliauskaitė jaunių gr. III vieta.

Tarptautinės žirginio sporto varžybos “Šiaulių Arena Horse Show”:

Sofija Salatkaitė (atskiruose konkūruose) I vieta ir I vieta.

“Trijų Karalių” konkūrų šou: Sofija Salatkaitė jaunių gr. I vieta, Agnė Žaliauskaitė jaunių gr. II vieta, Dovilė Jakubauskaitė vaikų gr. III vieta, jaunučių gr. II vieta.

Lietuvos žiemos konkūrų čempionato I etapo varžybos:

Sofija Salatkaitė jaunių gr. I vieta, Dovilė Jakubauskaitė jaunių gr. III vieta.

Tarptautinės žirginio sporto konkūrų varžybos, Varšuva (Lenkija):

Sofija Salatkaitė (atskiruose konkūruose) 18 vieta, 29 vieta, 37 vieta.

Lietuvos žiemos konkūrų čempionato II etapo varžybos:

Agnė Žaliauskaitė jaunių gr. II vieta, Dovilė Jakubauskaitė jaunių gr. 4 vieta.

Lietuvos žiemos konkūrų čempionato V etapo varžybos:

Urtė Pavasarytė jaunučių gr. I vieta, Sofija Salatkaitė jaunių gr. I vieta, Agnė Žaliauskaitė jaunių gr. III vieta.

Lietuvos žiemos konkūrų čempionato finalinės varžybos:

Sofija Salatkaitė jaunių gr. I vieta, Agnė Žaliauskaitė jaunių gr. II vieta,

Dovilė Jakubauskaitė jaunių gr. III vieta, Povilas Mikelskas mėgėjų II grupėje III vieta.

Atviros Vilniaus rajono žirginio sporto konkūrų pirmenybės:

Džordana Urmanavičiūtė jaunių gr. II vieta.

Atviras Lietuvos žirginio sporto konkūrų čempionatas:

Sofija Salatkaitė jaunių gr. III vieta, atskiruose konkūruose 5 ir I vieta,

Agnė Žaliauskaitė jaunių gr. II vieta, atskiruose konkūruose II ir III vieta.

Veiverių žirgyno taurės žirginio sporto konkūrų varžybos:

 Karolina Kubiliūtė III vieta ir 4 vieta.

“Horses Events Halloween Taurė -2016”:

 Urtė Pavasarytė III vieta, Agnė Žaliauskaitė I vieta .

IX Lietuvos seniūnijų sporto žaidynių finalinės varžybos:

Lazdijų rajonas bendrakomandinėje užskaitoje 19-21 vieta (iš 37 rajonų),

parko tinklinis moterys 4 vieta, stalo tenisas 6 vieta.

LSD „Žalgiris“ žiemos sporto žaidynės :

stalo tenisas: 1 komanda (Jonas Vigraitis, Vidas Stašauskas, Tomas Urbonavičius, Dora Čakaitė)

komandinė I vieta.

LSD “Žalgiris” vasaros sporto žaidynės:

moterys zoninėse I vieta, finale 6 vieta.

2015-16 m.m. Lietuvos mokyklų žaidynės:

Lazdijų raj. III grupėje 18 vieta ( iš 30).

2016 m. Lietuvos jaunučių sporto žaidynių savivaldybių kompleksinėje užskaitoje:

(V rajonų grupėje) 10 vieta.

**X. VŠĮ LAZDIJŲ SPORTO CENTRO VADOVAI**

2016 m. VšĮ Lazdijų sporto centrui vadovavo direktorius Darius Liaukevičius, direktoriaus pavaduotoja ugdymui dirbo Daiva Pacukonytė, sporto vadybininku - Remigijus Paulionis. VšĮ Lazdijų sporto centro vadovai siekė maksimaliai įgyvendinti 2016 m. VšĮ Lazdijų sporto centro veiklos plano tikslus ir uždavinius.

**XI. VŠĮ LAZDIJŲ SPORTO CENTRO DARBUOTOJAI**

2016 m. Lazdijų sporto centre dirbo 29 darbuotojai: 3 administracijos, 12 trenerių ir 14 aptarnaujančio personalo darbuotojų. Per kalendorinius pradėjo dirbti 1 žirginio sporto trenerė. Vidutiniškai 1 treneriui tenka 30 moksleivių.

|  |  |
| --- | --- |
| Pareigybių pavadinimas | Etatų skaičius |
| **ADMINISTRACIJA** |   |
| Direktorius | 1 |
| Direktoriaus pavaduotojas ugdymui | 1 |
| Sporto vadybininkas | 1 |
| **PEDAGOGINIS PERSONALAS** |   |
| Treneris | 16,28 |
| **KITI DARBUOTOJAI** |   |
| Buhalteris | 0,5 |
| Ūkvedys | 1 |
| Sekretorius | 1 |
| Budėtojas | 1 |
| Patalpų valytojas | 1,5 |
| Pagalbinis darbininkas | 1,5 |
| Vairuotojas | 2 |
| Elektrikas | 0,25 |
| Sargas | 3 |
| Viso: | 31,03 |

 XII. TRENERIŲ KVALIFIKACIJA

|  |  |  |  |
| --- | --- | --- | --- |
| Eil.Nr. |  | Trenerių skaičius | Kvalifikacinės kategorijos |
| Sporto šaka | Etati-niai | Neeta-tiniai | Sportotreneris | Lietuvos sporto treneris | Naciona-linė kategori-ja | Neturi kategori-jos | Turi licenci-ją |
| 1. | Aerobinė gimnastika | 2 | 1 |  |  |  | 3 |  |
| 2. | Futbolas | 1 |  | 1 |  |  |  |  |
| 3. | Jėgos trikovė | 2 |  | 1 |  | 1 |  |  |
| 4. | Krepšinis | 1 | 1 | 1 | 1 |  |  |  |
| 5. | Kūno rengyba |  | 1 |  |  |  | 1 | 1 |
| 6. | Tinklinis | 1 | 2 | 1 |  |  | 2 | 1 |
| 7. | Stalo tenisas | 1 |  |  |  |  | 1 | 1 |
| 8. | Žirginis sportas | 2 |  |  | 1 |  | 1 | 2 |
|  | Viso: | 10 | 5 | 4 | 2 | 1 | 8 | 5 |

**XIII. VŠĮ LAZDIJŲ SPORTO CENTRO DALYVAVIMAS ŠALIES IR TARPTAUTINIUOSE PROJEKTUOSE, REZULTATAI**

Dalyvavome Kūno kultūros ir sporto departamento prie Lietuvos Respublikos Vyriausybės vykdomame projektų rėmimo iš Kūno kultūros ir sporto rėmimo fondo konkurse. Projekto „Sporto visiems sąjūdžio plėtotė“ vykdymui gavome 600 eur., kurie buvo panaudoti 2016 m. Lazdijų rajono savivaldybės seniūnijų žaidynių vykdymui (medaliai, taurės, teisėjavimo išlaidos).

Teikėme parašką Lazdijų rajono savivaldybės visuomenės sveikatos rėmimo specialiajai programai, iš kurios gavome 400 eur. Lėšos panaudotos vykdytų sporto renginių dalyvių apdovanojimui ir inventoriaus įsigijimui.

**XIV. IKT NAUDOJIMAS, JŲ SKAIČIUS ŠVIETIMO ĮSTAIGOJE**

VšĮ Lazdijų sporto centre yra 2 stacionarūs ir 6 nešiojami kompiuteriai, 2 spausdintuvai, 1 skeneris, 2 daugiafunkciniai spausdinimo – kopijavimo aparatai.

**XV. MOKINIŲ PAVEŽĖJIMAS**

9 moksleiviai maršrutiniais autobusais pavežami į VšĮ Lazdijų sporto centro užsiėmimus.

**XVI. IŠLAIDOS PER FINANSINIUS METUS**

|  |  |  |  |  |
| --- | --- | --- | --- | --- |
| Išlaidų straipsnis | Gauti asignavimai iš savivaldybės biudžeto 2016 m., tūkst. Eur. |  Kitos pajamos, pardavimo pajamos, gautas finansavimas iš kitų šaltinių2016 m., tūkst. Eur. |  Patirta išlaidų, 2016 m., tūkst. Eur. | Kreditorinis įsiskolinimas 2016-12-31, tūkst. Eur. |
|  Darbo užmokesčiui išlaidoms | 169,3 | 9,7 | 179.0 | 13,4 |
|  Socialinio draudimo išlaidoms | 52,00 | 3,2 | 55,2 | 0,0 |
|  Prekių ir paslaugų pirkimui | 80,6 | 17.3 | 85.3 | 4,6 |
|  Išlaidos ilgalaikiam turtui įsigyti  | 36,2 | 1,6 | 37,8 | 0,0 |
| **Viso:** | 338,1 | 31.8 | 357,3 | 18,0 |

**XVII. MATERIALINĖ BAZĖ**

VšĮ Lazdijų sporto centro salė pastatyta 1999 m. Salės bendras plotas yra 1241,14 m². Žemės sklypo plotas – 4569 m². Yra krepšinio, tinklinio, futbolo aikštelės. Salėje yra švieslentė, garso aparatūra įvairiems renginiams vykdyti. Pagalbinėse patalpose įsikūrusi administracija. Naudojame ir pastato, esančio Dzūkų g. 1, antrojo aukšto salę. Iš Veisiejų TVM pagal nuomos sutartį nuomojame sporto bazę (stadioną, sporto salę, jėgos trikovės ir stalo teniso sales). 2016 m. iš Lazdijų rajono savivaldybės administracijos pagal nuomos sutartį nuomojame Lazdijų miesto hipodromą, kuriame treniruojasi žirginio sporto sportininkai.

Šiuo metu sporto centras turi 2 autobusus (20 vietų), kurie išsprendžia sportininkų nuvežimą į sportines varžybas.

#### XVIII. ĮSTAIGOS MODERNIZAVIMAS, REKONSTRUKCIJA, REMONTO DARBAI

VšĮ Lazdijų sporto centrui priklauso 1 pastatas (Dzūkų g. 4) ir Lazdijų hipodromas (Buktos km. 2). 2016 m. modernizavimo ir rekonstrukcijos darbų nevykdėme. Parengtas projektas pastato (Dzūkų g. 4) rekonstrukcijai, kuris padidins sporto salės erdvę ir atsiras galimybė kelioms grupėms vienu metu salėje vykdyti treniruotes.

**XIX. PAGRINDINIAI SPORTO CENTRO VEIKLOS POKYČIAI IR PASIEKIMAI, PROBLEMOS IR JŲ SPRENDIMO BŪDAI**

###  1. Sporto bazių trūkumas.

###  2. Lėšų trūkumas sportiniam inventoriui ir sportinei aprangai įsigyti.

###  VšĮ Lazdijų sporto centre šiuo metu sportuoja moksleiviai ir suaugusieji. Esama sporto bazė (Lazdijų sporto centras) neatitinka reikalavimų ir neturi galimybės vienu metu užimti kuo daugiau moksleivių ir suaugusiųjų. Lazdijų sporto centras neturi savo treniruoklių salės, kuri reikalinga visoms sporto šakoms. Aerobinės gimnastikos sportininkai, rodantys aukštus pasiekimus tiek Lietuvos, tiek tarptautinėse varžybose, treniruojasi salėje, neatitinkančioje išmatavimų pagal aerobinės gimnastikos varžybų reikalavimus. Taip pat negalime vykdyti mažojo salės futbolo varžybų, nes esama salė tam nepritaikyta. Didelis poreikis tarp suaugusiųjų žaisti stalo tenisą, tinklinį, salės futbolą, krepšinį, lankyti kūno rengybos treniruotes jiems patogiu laiku. Šiuo metu sporto centras visiškai negali tenkinti suaugusiųjų poreikio, kadangi nuo 8.00 val. iki 13.00 val. vyksta kūno kultūros pamokos. Nuo 13.00 val. iki 20.00 val. treniruočių užsiėmimus lanko sporto centro moksleiviai. Vienu metu Lazdijų sporto centre gali vykdyti treniruotes tik du treneriai, dalindamiesi aikšte per pusę. Efektyvesniam treniravimui reikalinga visa aikštė, pavyzdžiui krepšinio, tinklinio treniruotėms reikia visos salės ir gali dirbti tik vienas treneris. Administracijos darbuotojai, kurių kabinetai įkurti virš krepšinio aikštės, nuo darbo pradžios iki pabaigos turi klausyti kamuolių dunksėjimo, muzikos per aerobinės gimnastikos treniruotes, todėl sunku susikaupti ir atlikti greičiau ir efektyviau paskirtus darbus. 2016 m. parengtas projektas salės rekonstrukcijai. Tikimės, kad tam bus gautos lėšos ir prasidės darbai.

Vaikų ir jaunimo užimtumo problema yra aktuali kiekvienai seniūnijai, todėl vaikų ir jaunimo užimtumo sąlygas reikia gerinti. Būtina modernizuoti Lazdijų sporto centro materialinę bazę.

VšĮ Lazdijų sporto centro kolektyvas sieks, kad sportas rajone būtų prieinamas visiems norintiems sportuoti. Gerinsime ir plėsime paslaugas ir jų kokybę. Išlaikysime ne žemesnius nei 2016 m. pasiektus rezultatus ir sieksime dar geresnių. Dirbsime taip, kad rajono vardas garsėtų ne tik Lietuvoje, bet ir pasaulyje.

Centro direktorius Darius Liaukevičius